آمریکا اولوسال هاواچیلیق و اوزای دایره‌سی (ناسا) عاغیل‌لی سیستملر بؤلومون‌ده چالیشان بیلیم اینسانی سیلوانو پ. کولومبانو، اوزای‌داکی عاغیل‌لی یاشام فورمالارینین دونیایا گلمیش اولابیله‌جگینی ادعا ائتدی.
کولومبانو، دونیا دیشی عاغیل‌لی حیات فورمالارینین دونیادا حاضردا مؤوجود اولابیله‌جگی نظریه‌سینی اورتایا آتدی.
دونیا دیشی یاشام حاقین‌داکی مؤوجود دونیا گؤروشونون چوخ دار اولدوغونو دئین کولومبانو، اوستون اؤزللیکلری اولان اؤزگه بیر حیات فورموندان دونیایا ائدیلمیش بیر سفری گؤزدن قاچیرمیش و بونون "گله‌نکسل کربن اساس‌لی حیات‌دان" چوخ فرق‌لی اولابیله‌جگینی ایر‌لی سوردو.
چالیشماسینی "دکودینگ الین اینتللیجنس" کنفران‌سین‌دا سونان کولومبانو، بو "سون درجه کیچیک و ذکی وارلیقلارین" اینسان تکنولوژیسیندن چوخ ایر‌لی گئتمیش و حتی اولدوزلار آراسی سفرده اوستالاشمیش اولابیله‌جگینی دئدی.
کولومبانو، مدنیتیمیزده‌کی تکنولوژیک اینکیشافین تخمیناً ۱۰ مین ایل اول باشلادیغینی و یالنیز سون ۵۰۰ ایلده علمی متدلارین یوکسلیشینین گؤرولدوگو حسابا قاتیلدیغین‌دا گله‌جک مین ایل عرضین‌ده بئله تکنولوژیک اینکیشافی اؤن گؤرمه‌نین چوخ دا مومکون اولمادیغینی دئدی.
گله‌جک‌ده رادیو دالغالارینین دا گونجل‌لیگینی ایتیره‌بیله‌جگینی دیله گتیره‌ن کولومبانو، فیزیکچیلری، ان گوونلی نظریه‌لره دایاناراق "یوفو اولقوسونو ایشله‌مه‌یه دگر گؤرمک" اوچون "قوزقوسال فیزیک ایله" مشغول اولماغا چاغیردی.
